Document ID: 31995R1661

ΚΑΝΟΝΙΣΜΟΣ (ΕΚ) αριθ. 1661/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων το 1995, όσον αφορά ορισμένα γεωργικά προϊόντα συμπεριλαμβανομένων των μεταποιημένων προϊόντων υπέρ του Ισραήλ και της Τουρκίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πράξη προσχώρησης της Αυστρίας, της Φινλανδίας και της Σουηδίας,
την πρόταση της Επιτροπής,
Εκτιμώντας:
ότι στο πλαίσιο των προτιμησιακών συμφωνιών, μεταξύ της Ευρωπαϊκής Οικονομικής Κοινότητας, αφενός, και του Ισραήλ και της Τουρκίας αφετέρου, (οι οποίες εφεξής καλούνται «τρίτες χώρες»), χορηγήθηκαν στις χώρες αυτές παραχωρήσεις αναφορικά με ορισμένα γεωργικά προϊόντα, συμπεριλαμβανομένων των μεταποιημένων 7
ότι μετά την προσχώρηση της Αυστρίας, της Φινλανδίας και της Σουηδίας, πρέπει να προσαρμοστούν οι παραχωρήσεις λαμβανομένων υπόψη των καθεστώτων συναλλαγών γεωργικών προϊόντων και μεταποιημένων προϊόντων που υφίσταντο μεταξύ της Αυστρίας, της Φινλανδίας και της Σουηδίας, αφενός, και του Ισραήλ και της Τουρκίας αφετέρου 7
ότι, για το σκοπό αυτό, διεξάγονται διερευνητικές συνομιλίες με τις εν λόγω τρίτες χώρες με στόχο τη σύναψη πρόσθετων πρωτοκόλλων στις συμφωνίες 7
ότι, εντούτοις, εξαιτίας των υπερβολικά σύντομων προθεσμιών, τα εν λόγω πρωτόκολλα δεν μπόρεσαν να τεθούν σε ισχύ την 1η Ιανουαρίου 1995 7
ότι, υπό τις συνθήκες αυτές και σύμφωνα με τα άρθρα 76, 102 και 128 της πράξης προσχώρησης του 1994, η Κοινότητα πρέπει να λάβει τα αναγκαία μέτρα για την αντιμετώπιση της κατάστασης υπό μορφή αυτόνομων κοινοτικών δασμολογικών ποσοστώσεων με τις οποίες να λαμβάνονται υπόψη οι συμβατικές προτιμησιακές δασμολογικές ποσοστώσεις που εφαρμόζονται από την Αυστρία, τη Φινλανδία και τη Σουηδία 7
ότι από 1ης Ιανουαρίου 1995, τα νέα κράτη μέλη πρέπει να εφαρμόσουν το κοινοτικό καθεστώς εισαγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Υπό την επιφύλαξη των καθεστώτων εισαγωγής στην Κοινότητα για ορισμένα γεωργικά προϊόντα και μεταποιημένα προϊόντα δυνάμει των συμφωνιών μεταξύ της Κοινότητας και του Ισραήλ και της Τουρκίας αντιστοίχως, οι υφιστάμενες κοινοτικές δασμολογικές ποσοστώσεις αυξάνονται ή ενδεχομένως ανοίγονται νέες αυτόνομες κοινοτικές δασμολογικές ποσοστώσεις σύμφωνα με τα παραρτήματα Ι και ΙΙ του παρόντος κανονισμού.
Άρθρο 2
Όσον αφορά τις δασμολογικές παραχωρήσεις που αναφέρονται στο παράρτημα Ι, εφαρμόζονται τα άρθρα 4 έως 8 του κανονισμού (ΕΚ) αριθ. 1981/94 (1). Για τα προϊόντα που αναφέρονται στο παράρτημα ΙΙ, ισχύει το άρθρο 16 του κανονισμού (ΕΚ) αριθ. 3448/93 (2).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Ιουνίου 1995.

Labels: 3
18
17
6